Hjúkrunarheimilið Droplaugarstaðir í Reykjavík verður rafmagnslaust í nótt frá miðnætti og fram á morgun. Styrkja þarf vaktina á heimilinu þar sem öryggiskerfi virkar ekki án rafmagns svo lengi.
Það sem stendur til er að rafmagnið mun fara af hérna í nótt og er áætlað að það sé frá 00 til 07 í fyrramálið sem eru sjö tímar.
Íbúar á hjúkrunarheimilinu reiða sig mikið á rafmagn vegna öndunarvéla, súrefnisstuðnings og bjöllukerfis. Á Droplaugarstöðum er ekkert varaafl til að keyra slíkan búnað, fyrir utan litla varaaflstöð á MND deild heimilisins.
Okkar starfsemi er ansi rafmagnsháð og þá ekki síst öryggiskerfi eða bjöllukerfi svokallað sem hefur batterí fyrir 4-5 klukkutíma og vélar eins og súrefnisvélar halda ekki heldur batterí svona lengi þannig að við erum komin með aukakúta fyrir alla sem þurfa súrefni.
Þá hefur hún áhyggjur af kæli og frystivöru á heimilinu.
Það er sem betur fer tiltölulega kalt úti þannig að það er hægt að flytja líka og geyma matvæli á svölum og annað slíkt.
Hún segir þessa stöðu vera bagalega og að betur færi á því að orkufyrirtækin gætu útvegað viðkvæmum stofnunum eins og Droplaugarstöðum rafmagn við aðstæður sem þessar. Hins vegar standi nokkuð vel á, því enginn sjúklingur sé í öndunarvél eins og er. Ef ástæða þætti til yrði fólk flutt á Landspítala, en ekki þarf að grípa til þess að svo komnu máli.
6 starfsmönnum verður bætt á vaktina í nótt og samtals verða 13 manns á vakt en 81 íbúi er á Droplaugarstöðum.